සබන් සෝදන කුඩු ප්‍රචාරණයට තම ප්‍රතිරූපය හා කීර්ති නාමය යොදා ගැනීම නීති විරෝධී යැයි පවසමින් මලල ක්‍රීඩා ශූ®රී දේශබන්දු දමයන්ති දර්ශා ක්‍රීඩිකාව සබන්, සෝදන කුඩු නිෂ්පාදන සමාගමකට එරෙහිව කොළඹ දිසා අධිකරණයේ නඩු පැවරීය.වාණිජ අරමුණු මුදුන්පත් කැර මූල්‍ය ප්‍රතිලාභ අපේක්ෂාවෙන් අනවසර වෙළෙඳ ප්‍රචාරණයට තම කීර්ති නාමය යොදා ගැනීම අයුක්ති සහගත බව සඳහන් කරමින් දමයන්ති දර්ශා පැවරූ මේ නඩුව කොළඹ ප්‍රධාන දිසා විනිසුරු ලෆාර් තාහීර් මහතා ඉදිරියේ විභාග කෙරිණි.පැමිණිලිකාරියගේ අවසරයකින් තොරව ඇයගේ මව හා ඇගේ ළමා කාලයේ ඡායාරූප උපයෝගී කැරගෙන වෙළෙඳ ප්‍රචාරණය කිරීම, එම ප්‍රචාරණයට සති අන්ත පුවත්පත්වල ලිපි පළ කිරීම නීති විරෝධී බව නීතිඥ කුවේරද සොයිසා අධිකරණයට කරුණු ඉදිරිපත් කළේය.නීතිඥ සංජේ පොන්සේකා මගින් පවරා තිබූ මෙම පැමිණිල්ල සලකා බැලීමෙන් අනතුරුව විත්තිකාර සබන් නිෂ්පාදන සමාගමට අතුරු තහනම් දැන්වීම නිකුත් කළ විනිසුරුවරයා නඩු විභාගය මාර්තු 10 දිනට කල් තබමින් විත්තිකාර සමාගමට සිතාසි හා නොතිසී නිකුත් කළේය.